CELEX: 
Language: hu
Date: 2012-10-17 00:00:00
Title: 2012/614/EU: Az Európai Parlament határozata ( 2012. május 10. ) a Fúziósenergia-fejlesztési és ITER Európai Közös Vállalkozás 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) a Fúziósenergia-fejlesztési és ITER Európai Közös Vállalkozás 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

17.10.2012   
            
            
               HU
            
            
               Az Európai Unió Hivatalos Lapja
            
            
               L 286/342
            
         AZ EURÓPAI PARLAMENT HATÁROZATA
   (2012. május 10.)
   a Fúziósenergia-fejlesztési és ITER Európai Közös Vállalkozás 2010-es pénzügyi évre szóló költségvetésének végrehajtására vonatkozó mentesítésről
   (2012/614/EU)
   AZ EURÓPAI PARLAMENT,
   
               —
            
            
               tekintettel a Fúziósenergia-fejlesztési és ITER Európai Közös Vállalkozás 2010-es pénzügyi évre szóló végleges éves beszámolójára,
            
         
               —
            
            
               tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2010-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),
            
         
               —
            
            
               tekintettel az Európai Parlament Költségvetési Bizottságának és Költségvetési Ellenőrző Bizottságának 2011. május 16–18-án a Cadarache-ban található ITER-be menesztett közös küldöttsége következtetéseire,
            
         
               —
            
            
               tekintettel a Tanács 2012. február 21-i ajánlására (06086/2012 – C7-0050/2012),
            
         
               —
            
            
               tekintettel az Európai Unió működéséről szóló szerződés 319. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
            
         
               —
            
            
               tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (3) és különösen annak 5. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
            
         
               —
            
            
               tekintettel eljárási szabályzata 77. cikkére és VI. mellékletére,
            
         
               —
            
            
               tekintettel a Költségvetési Ellenőrző Bizottság jelentésére (A7-0113/2012),
            
         
               1.
            
            
               mentesítést ad a Fúziósenergia-fejlesztési és ITER Európai Közös Vállalkozás igazgatója számára a közös vállalkozás 2010-es pénzügyi évre szóló költségvetésének végrehajtására vonatkozóan;
            
         
               2.
            
            
               megjegyzéseit a mellékelt állásfoglalásban foglalja össze;
            
         
               3.
            
            
               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Fúziósenergia-fejlesztési és ITER Európai Közös Vállalkozás igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.
            
         
      
         
            az elnök
         
         Martin SCHULZ
      
      
         
            a főtitkár
         
         Klaus WELLE
      
   
   
      (1)  HL C 368., 2011.12.16., 24. o.
   
      (2)  HL L 248., 2002.9.16., 1. o.
   
      (3)  HL L 90., 2007.3.30., 58. o.
   
      (4)  HL L 357., 2002.12.31., 72. o.
   
      AZ EURÓPAI PARLAMENT ÁLLÁSFOGLALÁSA
      (2012. május 10.)
      a Fúziósenergia-fejlesztési és ITER Európai Közös Vállalkozás 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,
      
                  —
               
               
                  tekintettel a Fúziósenergia-fejlesztési és ITER Európai Közös Vállalkozás 2010-es pénzügyi évre szóló végleges éves beszámolójára,
               
            
                  —
               
               
                  tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2010-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),
               
            
                  —
               
               
                  tekintettel az Európai Parlament Költségvetési Bizottságának és Költségvetési Ellenőrző Bizottságának 2011. május 16–18-án a Cadarache-ban található ITER-be menesztett közös küldöttsége következtetéseire,
               
            
                  —
               
               
                  tekintettel a Tanács 2012. február 21-i ajánlására (06086/2012 – C7-0050/2012),
               
            
                  —
               
               
                  tekintettel az Európai Unió működéséről szóló szerződés 319. cikkére,
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
               
            
                  —
               
               
                  tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (3) és különösen annak 5. cikkére,
               
            
                  —
               
               
                  tekintettel a Fúziósenergia-fejlesztési és ITER Európai Közös Vállalkozás igazgatótanácsának 2007. október 22-i határozatával elfogadott pénzügyi szabályzatra (a továbbiakban ITER pénzügyi szabályzat),
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
               
            
                  —
               
               
                  tekintettel eljárási szabályzata 77. cikkére és VI. mellékletére,
               
            
                  —
               
               
                  tekintettel a Költségvetési Ellenőrző Bizottság jelentésére (A7-0113/2012),
               
            
                  A.
               
               
                  mivel a Fúziósenergia-fejlesztési és ITER Európai Közös Vállalkozást (a közös vállalkozás) 2007 márciusában hozták létre 35 éves időtartamra;
               
            
                  B.
               
               
                  mivel a Számvevőszék megállapítja, hogy kellő mértékben megbizonyosodott arról, hogy a 2010-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;
               
            
                  C.
               
               
                  mivel az ITER pénzügyi szabályzat a költségvetési keretrendelet elvein alapul, amelyet nemrégiben módosítottak, hogy megfeleljen a költségvetési rendelet módosításainak;
               
            
                  D.
               
               
                  mivel a Számvevőszék 4/2008. számon 2008. október 9-én véleményt adott ki az ITER pénzügyi szabályzatáról;
               
            
                  E.
               
               
                  mivel a közös vállalkozás 2008. március 18-án kezdte meg önálló működését;
               
            
                  F.
               
               
                  mivel a közös vállalkozás létrehozásakor a 2007–2014-es időszakra szükségesnek ítélt indikatív források összege 9 653 000 000 EUR volt;
               
            
                  G.
               
               
                  mivel a közös vállalkozás 2010-es pénzügyi évre vonatkozó végleges költségvetése 444 100 000 EUR kötelezettségvállalási előirányzatot és 241 700 000 EUR kifizetési előirányzatot tartalmazott;
               
            
         Költségvetési és pénzgazdálkodás
      
      
                  1.
               
               
                  megjegyzi, hogy 2010 januárjában az igazgatótanács elfogadta a közös vállalkozás első igazgatójának lemondását;
               
            
                  2.
               
               
                  aggasztónak tartja, hogy a Számvevőszék észrevételei szerint a 2007–2014-es időszakra szükségesnek ítélt teljes indikatív forrásokhoz képest jelentős mértékben növelni kell az ITER-projekt forrásait;
               
            
                  3.
               
               
                  megállapítja, hogy a közös vállalkozás 2010. pénzügyi évre szóló, eredetileg elfogadott költségvetésében 447 440 000 EUR összegű kötelezettségvállalási előirányzat és 254 900 000 EUR összegű kifizetési előirányzat szerepelt; a közös vállalkozás végleges beszámolója alapján tudomásul veszi, hogy a 2010-es költségvetést kétszer módosították; megállapítja, hogy a két költségvetés-módosítás négyes célt szolgált:
                  
                              —
                           
                           
                              az Euratom igazgatási hozzájárulásának 3 300 000 EUR-val történő csökkentése az eredeti közös vállalkozás és az Unió 2010-es általános költségvetése közötti teljes összhang megteremtése érdekében,
                           
                        
                              —
                           
                           
                              az ITER-t befogadó állam hozzájárulásának frissítése: a teljes 13 600 000 EUR-s költségvetésben előirányzott teljes összegről szóló terhelési értesítést bocsátottak ki a 2010-es francia hozzájárulás kifizetésére; a tényleges kifizetési előrejelzés alapján 2010-ben 8 000 000 EUR érkezett be,
                           
                        
                              —
                           
                           
                              a tagok hozzájárulásainak frissítése: a közös vállalkozás kiegészítést kapott a 2009-es tagsági hozzájárulásokhoz, de több emlékeztető ellenére Olaszország és Magyarország nem fizette ki a 2010-es költségvetéshez kapcsolódó hozzájárulásait,
                           
                        
                              —
                           
                           
                              a francia hozzájárulás banki kamataiból (104 506,54 EUR), folyószámlakamatokból (34 629,49 EUR) és az Európai Unió Szerveinek Fordítóközpontjától kapott visszatérítésből (1 389,00 EUR) származó további bevételek elkönyvelése;
                           
                        
            
                  4.
               
               
                  tudomásul veszi a közös vállalkozás megjegyzéseit, amelyek szerint 2010-es költségvetését a kötelezettségvállalási előirányzatok tekintetében 99,9 %-ban hajtotta végre; aggasztónak tartja azonban a végrehajtási tevékenységekben bekövetkezett késedelmeket, aminek következtében a kifizetési előirányzatok felhasználási aránya mindössze 63,4 %-os volt;
               
            
                  5.
               
               
                  aggodalommal jegyzi meg, hogy a 2009-ről áthozott kötelezettségvállalási előirányzatok 106 800 000 EUR-t, az áthozott kifizetési előirányzatok pedig 52 200 000 EUR-t tettek ki, és hogy ezek elsősorban az ITER-t befogadó államtól származó, az ITER építésére szánt előirányzatok;
               
            
                  6.
               
               
                  a közös vállalkozás végleges beszámolója alapján tudomásul veszi, hogy 2010-ben az igazgatási kiadásokra vonatkozó törölt kötelezettségvállalási és kifizetési előirányzatok összege 1 090 550,73 EUR volt, míg az operatív kiadásokra vonatkozó törölt kifizetési előirányzatok 50 713 452,82 EUR-t tettek ki;
               
            
                  7.
               
               
                  aggasztónak tartja, hogy az év végi készpénzegyenleg 78 800 000 EUR volt, ami a 2010-es rendelkezésre álló kifizetési előirányzatok 26,8 %-ának felelt meg;
               
            
         Beszerzések és támogatások
      
      
                  8.
               
               
                  a közös vállalkozás 2010-es éves tevékenységi jelentése alapján megállapítja, hogy 44 közbeszerzési szerződést ítéltek oda összesen 826 000 000 EUR értékben; megjegyzi konkrétan, hogy 42 működési közbeszerzési eljárást kezdeményeztek, 43 beszerzési értékelést fejeztek be és 43 közbeszerzési szerződést írtak alá; az éves tevékenységi jelentés alapján szintén megállapítja, hogy a közös vállalkozás összesen 5 igazgatási beszerzési eljárást indított, 7 igazgatási közbeszerzési szerződést ítélt oda összesen 6 000 000 EUR értékben és 6 közbeszerzési szerződést írt alá;
               
            
                  9.
               
               
                  megállapítja, hogy összesen 16 támogatás-odaítélési eljárást indítottak, 21 értékelés zárult le, 23 megállapodást ítéltek oda és 29 megállapodást írtak alá;
               
            
                  10.
               
               
                  megállapítja, hogy a Számvevőszék elvégezte egy olyan minta tesztelését, amely kilenc beszerzési eljárásból és hat támogatás-odaítélési eljárásból állt; aggasztónak tartja, hogy a kilenc ellenőrzött közbeszerzési eljárásból háromra csak egy ajánlat érkezett; szintén aggasztónak tartja, hogy a támogatások esetében a felhívásokra átlagosan mindössze egy-egy pályázat érkezett; sürgeti a közös vállalkozást, hogy dolgozzon ki cselekvési tervet konkrét intézkedésekkel és határidőkkel annak érdekében, hogy minél nagyobb verseny alakuljon ki, továbbá a felhívások előkészítése, közzététele, értékelése és a szerződések kezelése során kövesse az optimális pénzfelhasználás elvét;
               
            
                  11.
               
               
                  megjegyzi, hogy a közös vállalkozás által a támogatási megállapodások alapján folyósított kifizetéseket megelőzően alkalmazott ellenőrzési mechanizmusok nem kellően dokumentáltak ahhoz, hogy bizonyosságot nyújtsanak arról, hogy a kifizetések megfelelnek a pénzügyi követelményeknek, illetve hogy a kifizetések alapjául szolgáló költségek támogathatóak-e; hangsúlyozza, hogy a közös vállalkozás belső ellenőre szintén megállapította, hogy a költségigénylések alapján történő kifizetésekre vonatkozó előzetes kontroll nem eredményes és nem megfelelően kidolgozott a költségigénylések feldolgozásához; sürgeti a közös vállalkozást, hogy tegye meg a szükséges intézkedéseket az ellenőrzések megerősítésére a kifizetések végrehajtása előtt, és folyamatosan tájékoztassa a mentesítésért felelős hatóságot az ezzel kapcsolatos fejleményekről;
               
            
                  12.
               
               
                  megjegyzi, hogy a szerződések és a támogatások kedvezményezettjeinek listáját nem tették közzé nyilvánosan a közös vállalkozás honlapján, és aggasztónak tartja az átláthatóság e hiányát; ezért sürgeti a közös vállalkozást, hogy kövesse a Clean Sky, FCH, IMI és SESAR közös vállalkozások példáját, és honlapját frissítse a szerződések és a támogatások kedvezményezettjeinek 2010-es és korábbi pénzügyi évekre vonatkozó teljes listájával;
               
            
         Belső ellenőrzési rendszerek
      
      
                  13.
               
               
                  aggasztónak tartja, hogy a közös vállalkozás belső ellenőrzési rendszereit még nem hozták létre teljes körűen, és azokat nem valósították meg a költségvetési rendeletben foglaltaknak megfelelően; sajnálatosnak tartja tovább, hogy aggályokat fogalmaztak meg a pénzügyi folyamatokkal és a feladatok elkülönítésével kapcsolatban; megállapítja, hogy az új szervezeti felépítés 2011. január 1. óta van érvényben; megjegyzi azonban, hogy a pénzügyi folyamatokkal kapcsolatos felelősséget továbbra sem jelölték ki maradéktalanul, és hogy a közös vállalkozás kulcsfontosságú álláshelyei továbbra is betöltetlenek;
               
            
                  14.
               
               
                  sürgeti a közös vállalkozást, hogy hitelesítse a számviteli rendszerek (ABAC és SAP) számára pénzügyi információkat nyújtó üzleti folyamatokat; szorgalmazza továbbá, hogy a közös vállalkozás helyezzen üzembe olyan megfelelő eszközt, amely az operatív szerződéseknek a költségvetési és pénzügyi beszámolási rendszerekbe integrált módon történő kezelésére szolgálna;
               
            
                  15.
               
               
                  nagyra értékeli, hogy a közös vállalkozás ellenőrző bizottságot hozott létre, amely közvetlenül az igazgatótanácsnak tesz jelentést a mentesítésért felelős hatóság kérésének megfelelően;
               
            
                  16.
               
               
                  megjegyzi, hogy a közös vállalkozás megkezdte egy utólagos pénzügyi ellenőrzési stratégia kidolgozását, amely az alapul szolgáló tranzakciók jogszerűségének és szabályszerűségének értékelésére szolgál, és amelyet 2010-ben valósítanak meg; hangsúlyozza, hogy a közös vállalkozás 2008 márciusában megkezdte az önálló működést;
               
            
         Belső ellenőrzés
      
      
                  17.
               
               
                  tudomásul veszi, hogy a közös vállalkozás pénzügyi szabályzatába még nem került be a Bizottság belső ellenőrének az általános költségvetés egészével kapcsolatos hatáskörét meghatározó módosítás;
               
            
                  18.
               
               
                  megállapítja ugyanakkor, hogy a Bizottság és a közös vállalkozás lépéseket tett annak érdekében, hogy mind a Bizottság belső ellenőrzési szolgálatának, mind a közös vállalkozás belső ellenőrzési részlegének az operatív feladatai világosan meghatározásra kerüljenek;
               
            
         A tagok hozzájárulásainak késedelmes befizetése és befogadási megállapodás
      
      
                  19.
               
               
                  kulcsfontosságúnak tartja, hogy a közös vállalkozás valamennyi tagja betartsa a tagok hozzájárulásainak befizetésére vonatkozó határidőt; megállapítja, hogy az igazgatótanács olyan rendelkezéseket hagyott jóvá, amelyek szerint az éves tagsági hozzájárulás késedelmes fizetése esetén kamatot fognak felszámolni;
               
            
                  20.
               
               
                  megállapítja, hogy bár aláírták a Spanyolország és a közös vállalkozás között létrejött, a helyszínről, támogatásról, kedvezményekről és mentességekről szóló befogadási megállapodást, a helyszínt még nem bocsátották a közös vállalkozás rendelkezésére; megjegyzi azonban, hogy a közös vállalkozás egy Spanyolország által támogatott ideiglenes helyszínen található;
               
            
         A közös vállalkozásokra vonatkozó horizontális észrevételek
      
      
                  21.
               
               
                  hangsúlyozza, hogy a Bizottság eddig hét közös vállalkozást hozott létre az Európai Unió működéséről szóló szerződés 187. cikke értelmében; megállapítja, hogy hat közös vállalkozás (IMI, Artemis, ENIAC, Clean Sky, FCH és ITER-F4E) a kutatás területén működik a Bizottság Kutatási és Innovációs Főigazgatósága, illetve Információs Társadalmi és Médiaügyi Főigazgatósága alatt, egy pedig a közlekedés területén az új légiforgalmi szolgáltatási rendszer (SESAR) kialakításáért felel, és tevékenységeit a Mobilitáspolitikai és Közlekedési Főigazgatóság felügyeli;
               
            
                  22.
               
               
                  megjegyzi, hogy a közös vállalkozások számára a fennállásuk időtartamára szükségesnek ítélt indikatív források összege 21 793 000 000 EUR;
               
            
                  23.
               
               
                  megjegyzi, hogy a közös vállalkozások számára a fennállásuk időtartamára szükségesnek ítélt uniós hozzájárulás összege 11 489 000 000 EUR;
               
            
                  24.
               
               
                  megjegyzi, hogy a 2010-es pénzügyi évben a közös vállalkozások költségvetéséhez nyújtott uniós hozzájárulás teljes összege 505 000 000 EUR-t tett ki;
               
            
                  25.
               
               
                  felhívja a Bizottságot, hogy az uniós pénzek felhasználásával kapcsolatos átláthatóság és egyértelműség biztosítása és az európai adófizetők bizalmának helyreállítása érdekében évente nyújtson összesített tájékoztatást a mentesítésért felelős hatóság számára az Unió általános költségvetéséből nyújtott teljes éves finanszírozásról, közös vállalkozásokra lebontva;
               
            
                  26.
               
               
                  üdvözli az Artemis arra irányuló kezdeményezését, hogy éves tevékenységi jelentésében információkkal szolgál a folyamatban lévő projektjeinek ellenőrzéséről és felülvizsgálatáról; úgy véli, hogy ezt a gyakorlatot a többi közös vállalkozásnak is követnie kellene;
               
            
                  27.
               
               
                  emlékeztet arra, hogy a közös vállalkozások a köz- és magánszféra közötti partnerségek, és következésképpen a köz- és magánérdekek szorosan összefonódnak egymással; úgy véli, hogy ilyen körülmények között az összeférhetetlenségek valószínűségét nem szabad figyelmen kívül hagyni, hanem megfelelően foglalkozni kell vele; ezért felhívja a közös vállalkozásokat, hogy tájékoztassák a mentesítésért felelős hatóságot a szervezetükön belül létező olyan ellenőrzési mechanizmusokról, amelyek lehetővé teszik az összeférhetetlenségek megfelelő kezelését és megelőzését;
               
            
                  28.
               
               
                  megállapítja, hogy a Fúziósenergia-fejlesztési és ITER Európai Közös Vállalkozás kivételével a közös vállalkozások viszonylag kis méretűek és földrajzilag koncentráltak; ezért úgy véli, hogy lehetőség szerint egyesíteniük kell erőforrásaikat;
               
            
                  29.
               
               
                  felhívja a Számvevőszéket, hogy tájékoztassa a mentesítésért felelős hatóságot az egyes közös vállalkozásokkal kapcsolatos, a 2011-es pénzügyi évre vonatkozó éves beszámolóikról szóló jelentésekben foglalt megjegyzései nyomán tett lépésekről;
               
            
                  30.
               
               
                  felkéri a Számvevőszéket, hogy ésszerű időn belül készítsen különjelentést a Parlament számára arról, hogy milyen hozzáadott értéket képvisel a közös vállalkozások létrehozása az uniós kutatási, technológiafejlesztési és demonstrációs programok hatékony végrehajtása szempontjából; továbbá megjegyzi, hogy e jelentésnek tartalmaznia kell egy értékelést a közös vállalkozások létrehozásának eredményességére vonatkozóan.
               
            
         (1)  HL C 368., 2011.12.16., 24. o.
      
         (2)  HL L 248., 2002.9.16., 1. o.
      
         (3)  HL L 90., 2007.3.30., 58. o.
      
         (4)  HL L 357., 2002.12.31., 72. o.